เบนเซมา ด้วยไหม? วัลบูเอนา ยินดีลงเล่นกับทุกคนในทัพตราไก่
สำนักข่าวต่างประเทศรายงานวันที่ 20 พ.ย. ว่า ดิดิเยร์ โดมัต ทนายความของ มาติเยอ วัลบูเอนา กองกลางของ โอลิมปิก ลียง สโมสรแกร่งแห่งศึก ลีก เอิง ฝรั่งเศส  ยืนยัน ลูกความของตนต้องการกลับมาติดทีมชาติฝรั่งเศสและยินที่จะลงเล่นกับทุกคนในทีม,วัลบูเอนา กับกองหน้าเพื่อนร่วมชาติอย่าง คาริม เบนเซมา มีปัญหากัน หลัง เบนเซมา ถูกตั้งข้อหาสมรู้ร่วมคิดวางแผนใช้เซ็กซ์เทปแบล็คเมล์ วัลบูเอนา ซึ่งจากกรณีดังกล่าวทำให้ ทาง ดิดิเยร์ เดสชองส์ กุนซือทีมชาติฝรั่งเศส ไม่ได้เรียกทั้ง 2 คนมาติดทีมชาติชุดอุ่นเครื่องกับ เยอรมัน และ อังกฤษ ที่เพิ่งผ่านพ้นไป   อย่างไรก็ตามล่าสุด โดมัต ยืนยันว่า วัลบูเอนา อยากกลับมาติดทีมชาติ และพร้อมลงเล่นกับทุกคน ,วัลบูเอนาอยากกลับไปติดทีมชาติและยินดีที่จะลงเล่นกับทุกคน เขาฉลาดพอที่จะเอาเรื่องส่วนตัวไว้ข้างหลังเรื่องการเล่นให้ทีมชาติ วัลบูเอนาผ่อนคลายและนิ่งมาก เขาไม่ได้ต้องการที่จะทำร้ายหรือทำลายทีมฟุตบอลฝรั่งเศสหรือวงการฟุตบอลฝรั่งเศส เขาเพียงใช้สิทธิทางแพ่งของเขาที่จะต่อสู้กับการกระทำผิดทางอาญาที่เขาตกเป็นเหยื่อ อย่าลืมนะว่าเขาเป็นเหยื่อ โดมัต กล่าว 
ดิดิเยร์ โดมัต ทนายความของ มาติเยอ วัลบูเอนา กองกลางของ โอลิมปิก ลียง  ยืนยัน ลูกความของตนต้องการกลับมาติดทีมชาติฝรั่งเศสและยินที่จะลงเล่นกับทุกคนในทีม 
ทีมชาติฝรั่งเศส,มาติเยอ วัลบูเอนา,คาริม เบนเซมา,ข่าวกีฬา,ข่าว,ไทยรัฐออนไลน์